CELEX: 32018R0720
Language: el
Date: 2018-05-16 00:00:00
Title: Εκτελεστικός κανονισμός (ΕΕ) 2018/720 της Επιτροπής, της 16ης Μαΐου 2018, σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης για το κρέας πουλερικών καταγωγής Ισλανδίας

17.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 122/2
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/720 ΤΗΣ ΕΠΙΤΡΟΠΉΣ
   της 16ης Μαΐου 2018
   σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης για το κρέας πουλερικών καταγωγής Ισλανδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 58 παράγραφος 1,
   Εκτιμώντας τα ακόλουθα:
   
               (1)
            
            
               Συνήφθη συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα («η συμφωνία»), βάσει του άρθρου 19 της συμφωνίας για τον Ευρωπαϊκό Οικονομικό Χώρο (2). Η συμφωνία εγκρίθηκε εξ ονόματος της Ένωσης με την απόφαση (ΕΕ) 2017/1913 του Συμβουλίου (3).
            
         
               (2)
            
            
               Το παράρτημα V της εν λόγω συμφωνίας προβλέπει το άνοιγμα ετήσιας ποσόστωσης δασμολογικής ατέλειας για τις εισαγωγές στην Ένωση κρεάτων πουλερικών καταγωγής Ισλανδίας.
            
         
               (3)
            
            
               Σύμφωνα με την απόφαση (ΕΕ) 2017/1913 η συμφωνία αρχίζει να ισχύει την πρώτη ημέρα του εβδόμου μήνα που έπεται της ημερομηνίας κατά την οποία τα μέρη έχουν κοινοποιήσει αμοιβαία την ολοκλήρωση των απαιτούμενων εσωτερικών διαδικασιών. Η τελευταία κοινοποίηση πραγματοποιήθηκε στις 19 Οκτωβρίου 2017. Συνεπώς, η συμφωνία αρχίζει να ισχύει την 1η Μαΐου 2018. Τα μέτρα που προβλέπονται στον παρόντα κανονισμό θα πρέπει να εφαρμόζονται από την ημερομηνία έναρξης ισχύος της συμφωνίας.
            
         
               (4)
            
            
               Η συμφωνία προβλέπει ότι η δασμολογική ποσόστωση πρέπει να εφαρμόζεται ετησίως και, επομένως, η διαχείριση των εισαγωγών πρέπει να γίνεται βάσει ημερολογιακών ετών. Ωστόσο, δεδομένου ότι η συμφωνία εφαρμόζεται από την 1η Μαΐου 2018, οι ετήσιες ποσότητες για το 2018 και τα επόμενα έτη θα πρέπει να καθορίζονται σύμφωνα με το παράρτημα V της συμφωνίας.
            
         
               (5)
            
            
               Η δασμολογική ποσόστωση θα πρέπει να αποτελεί αντικείμενο διαχείρισης της Επιτροπής, βάσει της χρονολογικής σειράς των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία, σύμφωνα με τους κανόνες διαχείρισης των δασμολογικών ποσοστώσεων που ορίζονται στον εκτελεστικό κανονισμό (ΕΕ) 2015/2447 της Επιτροπής (4).
            
         
               (6)
            
            
               Η συμφωνία προβλέπει ότι οι διατάξεις που ορίζονται στο πρωτόκολλο αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας (5), εφαρμόζονται στα προϊόντα που επωφελούνται από τη δασμολογική ποσόστωση.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγεται ενωσιακή δασμολογική ποσόστωση για κρέατα πουλερικών καταγωγής Ισλανδίας, όπως καθορίζεται στο παράρτημα.
   Άρθρο 2
   Η διαχείριση της δασμολογικής ποσόστωσης που καθορίζεται στο παράρτημα πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
   Άρθρο 3
   Προκειμένου να είναι επιλέξιμα για να επωφεληθούν από τη δασμολογική ποσόστωση που καθορίζεται στον παρόντα κανονισμό, τα εμπορεύματα που απαριθμούνται στο παράρτημα συμμορφώνονται, τηρουμένων των αναλογιών, με τους κανόνες καταγωγής και άλλες διατάξεις που καθορίζονται στο πρωτόκολλο αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαΐου 2018.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 269 της 10.10.2013, σ. 1.
   
      (2)  ΕΕ L 274 της 24.10.2017, σ. 58.
   
      (3)  Απόφαση (ΕΕ) 2017/1913 του Συμβουλίου, της 9ης Οκτωβρίου 2017, για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 274 της 24.10.2017, σ. 57).
   
      (4)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 58).
   
      (5)  Απόφαση αριθ. 2/2005 της Μεικτής Επιτροπής ΕΚ-Ισλανδίας, της 22ας Δεκεμβρίου 2005, για την τροποποίηση του πρωτοκόλλου αριθ. 3 της συμφωνίας για τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ΕΕ L 131 της 18.5.2006, σ. 1).
   
      ΠΑΡΑΡΤΗΜΑ
      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει της κλάσης του ΕΣ που ορίζεται στη δεύτερη στήλη του πίνακα.
      
                  Αύξων αριθμός
               
               
                  Κλάση ΕΣ
               
               
                  Περιγραφή προϊόντων
               
               
                  Όγκος ετήσιας δασμολογικής ποσόστωσης
                  (τόνους καθαρού βάρους)
               
               
                  Δασμολογικός συντελεστής
                  (%)
               
            
                  09.0830
               
               
                  0207 
               
               
                  Πουλερικά
               
               
                  Από 1.5.2018 έως 31.12.2018:
                  100
                  Για κάθε ημερολογιακό έτος από την 1.1.2019:
                  300
               
               
                  0